proxectonos/corpus_dominio_legal_administrativo_tmp huggingface dataset:
12/09/2013 | Administración LocalMunicipal
Boimorto
Anuncio licitación contrato do servizo de alimentación da residencia e centro de día de Boimorto

No Diario Oficial de Galicia número 165 de 30 de agosto de 2013 sae publicado o anuncio de licitación de contrato do servizo de alimentación da residencia e centro de día deste concello. O prazo de presentación de ofertas computará dende o día seguinte ao da publicación deste anuncio no Boletín Oficial da Provincia. Boimorto, 3 de setembro de 2013 O alcalde Asdo.- José Ignacio Portos Vázquez
12/09/2013 | Administración LocalMunicipal
Sada
Servizo de Urbanismo
Expediente de limpeza debido ao estado de abandono dun monte no Caseliño - Osedo

A vista dos expedientes RX-8915/07, RX-8612/09 e RX-2184/10 que se sigue no Servizo de Medio Ambiente deste concello en relación coas denuncia presentadas con datas 6 de novembro de 2007, 3 de setembro de 2009 e 16 de marzo de 2010 polo estado de abandono do monte colindante ao núm.29 do lugar de Casteliño, parroquia de Osedo, identificado co núm. de referencia castastral 15076A014001320000EI denomindo Fonte Corneira, co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 3 de setembro de 2013 O alcalde Asdo: Ernesto Anido Varela
12/09/2013 | Administración LocalMunicipal
Outes
Creación da sede electrónica

ANUNCIO O Pleno da Corporación deste Concello, na sesión ordinaria do 29 de agosto de 2013, adoptou o seguinte acordo: “I) Creación da sede electrónica do Concello 1. Crear a sede electrónica do Concello, de titularidade municipal, cuxo enderezo electrónico de referencia será: “sede. outes. es”, que se integra como subsede na da Deputación Provincial da Coruña (sede. dicoruna. es) e que será accesible para os cidadáns directamente a través do enderezo propio da Corporación ou do da Deputación.2. Delegar a xestión e administración da sede electrónica municipal e, con esa finalidade, adherirse ao convenio marco de colaboración aprobado polo Pleno da Deputación Provincial da Coruña na sesión plenaria ordinaria do 28 de outubro de 2011 para a utilización compartida da súa sede electrónica, cuxo texto se recolle máis adiante.3. Realizar as actuacións necesarias no ámbito das competencias municipais para cumprir os compromisos asumidos no devandito convenio e, en particular, aprobar a encomenda de xestión entre o Concello de Outes e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, no marco do convenio de colaboración subscrito pola Xunta de Galicia e a Fegamp sobre desenvolvemento da administración electrónica nas entidades locais da Comunidade Autónoma de Galicia, cuxo texto se recolle máis adiante.4. Publicar este acordo no Boletín Oficial da Provincia da Coruña.” Outes, 4 de setembro de 2013. O alcalde Carlos E. López Crespo
12/09/2013 | Administración LocalMunicipal
Santiago de Compostela
Urbanismo
Anuncio de información pública LAP/115/2013

AGENCIA GRAFICA GALLEGA SL solicitou licenza de apertura para NAVE INDUSTRIAL DESTINADA A IMPRENTA en Via NOBEL (DE) 14 SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/115/2013 pode consultarse no Negociado de Aperturas deste Concello. Santiago de Compostela, 29 de abril de 2013 P. D. da Xunta de goberno da cidade de Santiago de Compostela de 28/02/2013 A Concelleira delegada da Área de Desenvolvemento Urbano e Sostible Asdo: María Pardo Valdés
12/09/2013 | Administración LocalMunicipal
Arzúa
Bases e convocatoria de axudas culturais e educativas

ANUNCIO Convocatoria de axudas para o fomento de actividades de carácter cultural e educativo do Concello de Arzúa. A Xunta de Goberno Local deste Concello aprobou as bases reguladoras da convocatoria ordinaria de subvencións para o fomento de actividades de carácter cultural e educativo a entidades sen ánimo de lucro do Concello de Arzúa. As solicitudes presentaranse no Rexistro Xeral do Concello no prazo de 30 días naturais, contado dende o día seguinte ao da publicación da presente convocatoria no Boletín Oficial da Provincia. As bases xunto cos impresos de solicitude poderanse consultar e obter no Rexistro Xeral do Concello. Arzúa, 5 de setembro de 2013. O alcalde-presidente Asdo.: José Luis García López
12/09/2013 | Administración LocalMunicipal
Boiro
Baixa caducidade padrón habitantes

Mediante Resolución da Alcaldía de data 29 de maio de 2013, acordouse a declaración de caducidade e a baixa no Padrón de habitantes de dona Ivone Larroque Bouhmidi con documento de identidade núm.034016358, unha vez transcorrido o período de dous anos sen que solicitase a renovación, de acordo co establecido na Lei orgánica 14/2003 do 20 de novembro, de reforma, entre outras, da Lei orgánica 4/2000 do 11 de xaneiro, sobre dereitos e liberdades dos estranxeiros en España e a súa integración social e da Lei 7/1985 do 2 de abril, reguladora das bases do réxime local. Resultando fallido o intento de notificación persoal publícase este anuncio para dar por notificada a resolución ó/a interesado/a. Boiro, 3 de setembro de 2013 O alcalde, Asdo. Juan José Dieste Ortigueira.
12/09/2013 | Administración LocalMunicipal
Ordes
Edicto exposición pública ampliación cemiterio parroquial de Santiago de Vilamaior, Ordes

Neste concello presentouse solicitude para ampliación do cemiterio parroquial de Santiago de Vilamaior, concello de Ordes, promovido por Pedro Antonio Ferreiro Rodríguez, por José Antonio Mira Fuentes e outros, segundo proxecto redactado polo arquitecto Elisa Raquel Silvia Angeles Asiain Birla. O que se fai público, para que no prazo de 15 días hábiles, contados dende o día seguinte ao da publicación deste anuncio no BOP, os interesados presenten as reclamacións que consideren oportunas, segundo o disposto no artigo 52 do Decreto 134/1998, do 23 de abril, sobre policía sanitaria e mortuoria. Ordes, 3 de setembro de 2013 O Alcalde, Asdo.: Manuel Regos Boquete
12/09/2013 | Administración LocalMunicipal
Sada
Servizo de Urbanismo
Expediente de limpeza debido ao estado de abandono dun predio en Piñeiro (Meirás)

A vista do expediente RX-1420/13, que se sigue no Servizo de Medio Ambiente deste concello en relación coa denuncia presentada con data 25 de febreiro de 2013, polo estado de abandono do predio colindante ao núm.54 do lugar de Piñeiro, parroquia de Meirás, identificado co núm. de referencia castastral 15076A005000120000EK, sendo o seu titular según datos catastrais D. Eric Robert Ghergu Mendive, co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 3 de setembro de 2013 O alcalde Asdo: Ernesto Anido Varela
12/09/2013 | Administración LocalMunicipal
Santiago de Compostela
Sección Municipal de Contratación
Licitación do servizo de limpeza e desinfección de dispositivos de auga quente sanitaria e auga fría de consumo humano para o control e prevención da contaminación por lexionela nas instalacións deportivas do concello de Santiago

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de limpeza e desinfección de dispositivos de auga quente sanitaria e auga fria de consumo humano para o control e prevención da contaminación por lexionela nas instalacións deportivas municipais. REFERENCIA DO EXPEDIENTE: CON/45/2013. TIPO DE LICITACIÓN: 23.966,94 euros/ano. PRAZO DE EXECUCIÓN: establécese un prazo de execución de DOUS ANOS. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 03 de setembro de 2013. O ALCALDE Asdo.: Ángel Currás Fernández
12/09/2013 | Administración LocalMunicipal
Santiago de Compostela
Urbanismo
Anuncio de información pública LAP/161/2013

ESPINA OBRAS HIDRAULICAS, SA solicitou licenza de apertura para AMPLIACIÓN DE NAVE DE OFICINAS, GARAXE E TALLER en Vía EDISON (DE) 60 62 - SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/161/2013 pode consultarse no Negociado de Aperturas deste Concello. Santiago de Compostela, 30 de agosto de 2013 P. D. da Xunta de goberno da cidade de Santiago de Compostela de 28/02/2013 A Concelleira delegada da Área de Desenvolvemento Urbano e Sostible Asdo: María Pardo Valdés
12/09/2013 | Administración LocalMunicipal
Culleredo
Medio, Obras e Servizos
Expediente sancionador UME/2012/438 don Alejandro Sebastián Reniu Monsenson

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente sancionador UME/2012/438 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON ALEJANDRO FAHIM PEDRO MOISES MUTU PONCELET Culleredo, 04 de setembro de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
03/09/2013 | Administración LocalMunicipal
Ames
Anuncio de información pública relativo a apertura dunha cafetería dunha cunca na Travesía da Peregrina número 3 de Bertamiráns

Habéndose padecido error nun anuncio de información pública relativo a apertura dunha cafetería dunha cunca na Travesía da Peregrina nº 3, baixo, de Bertamiráns, publicado no Boletín Oficial da Provincia nº 154, de 14 de agosto de 2013, procédese a inserción do seguinte anuncio, o cal anula e substitúe o publicado anteriormente. Odete Antonete Van Os solicita nesta Alcaldía licenza municipal para a instalar unha cafetería dunha cunca na Travesía da Peregrina, nº 3, baixo, Bertamiráns. Para cumprir co disposto no artigo 36b, do RD 2816/1982, de 27 de agosto, polo que se aproba o Regulamento Xeral de Policía de Espectáculos Públicos e Actividades Recreativas, sométese a información pública por un período de 10 dias hábiles que comenzará a contar desde o día seguinte ao da insercción deste edicto no Boletín Oficial da Provincia, no Diario Oficial de Galicia e no taboleiro de anuncios deste Concello. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente no departamento de Urbanismo deste Concello, sito na rúa Alcalde Lorenzo, 2, 1º, Bertamiráns, en horario de 9.00 a 14.00 h., e formular por escrito as reclamacións ou observacións que estimen oportunas. Ames, 26 de agosto de 2013 O Alcalde Santiago V. Amor Barreiro
03/09/2013 | Administración LocalMunicipal
Ferrol
Intervención
Aprobación inicial do expediente de modificación de créditos 20/2013, subexpediente 2/2013, de suplemento de créditos

O Pleno do Concello de Ferrol, en sesión de data 29 de agosto de 2013, aprobou inicialmente o expediente de modificación de créditos 20/2013, subexpediente 2/2013 de suplemento de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas de confomidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do Real decreto lexislativo 2/2004. No caso de presentarse reclamacións, o pleno disporá do prazo dun mes para resolvelas. Ferrol, a 30 de agosto de 2013. O alcalde Asdo.: José Manuel Rey Varela.
03/09/2013 | Administración LocalMunicipal
Padrón
Nomeando alcaldesa en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 556/2013, do 26 de agosto, pola que se nomea Alcalde en funcións: <<Tendo que ausentarme deste término municipal por por disfrute de parte das vacacións anuais os días 27 e 28 de agosto e o 30 e 31 tamén de agosto do 2013, todos incluídos, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcaldesa en funcións á terceira Tenente de Alcalde dona Carmen María Lois Ferrón para os días 27 e 28 de agosto e o 30 e 31 tamén de agosto do 2013, todos incluídos. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 26 de agosto de 2013. O Alcalde, Asdo. Antonio Fernández Angueira.
03/09/2013 | Administración LocalMunicipal
Carral
Incoación expediente de modificación/anulación de saldos iniciais de obrigas recoñecidas de exercicios pechados por omisións ou erros contables ou por prescrición (2005, e 2009-2012)

Con data do 23 de agosto de 2013, esta Alcaldía do Concello de Carral ditou decreto segundo o cal, logo de ver a base 50ª das de execución do orzamento do Concello para o exercicio de 2012, prorrogado para 2013. Logo de ver o informe-proposta de modificación/anulación de saldos iniciais de obrigas recoñecidas de exercicios pechados por omisións ou erros contables ou por prescrición (2005, e 2009-2012), emitido pola Interventora do Concello o 22 de agosto de 2013 (que consta de sete páxinas dilixenciadas cuxa copia se anexa a este decreto). En uso das atribucións que me confere o artigo 21.1. f) da Lei 7/1985, do 2 de abril, reguladora das bases do réxime local e, segundo a devandita base das de execución do orzamento do Concello, por non superar o importe anual cuxa modificación se propón o 10% dos recursos ordinarios, segundo queda acreditado no expediente, 1.- Incoar expediente de modificación/anulación de saldos iniciais de obrigas recoñecidas de exercicios pechados por omisións ou erros contables ou por prescrición (2005, e 2009-2012), segundo o informe-proposta emitido pola Interventora do Concello o 22 de agosto de 2013.2.- Expoñer o expediente ao público para a presentación de alegacións durante un periodo de quince días hábiles, que se contarán dende o día seguinte á publicación do correspondente anuncio no Boletín Oficial da Provincia da Coruña.3.- No caso de existir alegacións, realizarase o correspondente informe da Intervención Municipal.4.- O expediente resolverase pola Xunta de Goberno Local. Carral, 23 de agosto de 2013 O ALCALDE José Luis Fernández Mouriño
03/09/2013 | Administración LocalMunicipal
Muros
Aprobación provisional da Ordenanza municipal do servizo de axuda no fogar do Concello de MurosAprobación provisional da Ordenanza municipal do servizo de axuda no fogar do Concello de Muros

ANUNCIO DE APROBACIÓN PROVISIONAL. O Pleno do Concello de Muros, en sesión ordinaria de 27 de xuño de 2013 acordou a aprobación provisional da Ordenanza municipal do servizo de axuda no fogar do Concello de Muros. O que se fai público en virtude do disposto no art.49 da Lei 7/85, reguladora das Bases do Réxime Local, co fin de que os interesados presenten as alegacións ou suxerencias que consideren oportunas durante o prazo de trinta días hábiles computados a partir do seguinte o da efectiva publicación do presente anuncio no B. O. P. Se trascurrido o devantito prazo non se presentaron reclamacións, considerarase aprobado definitivamente devandito acordo. En Muros, 26 de agosto de 2013. A Alcaldesa, Caridad González Cerviño.
03/09/2013 | Administración LocalMunicipal
Ames
Notificación por edito de requirimento de retirada de vehículos abandonados da rúa por parte dos seus propietarios

Unha vez intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, aos titulares dos vehículos que figuran no anexo I, sen que puidera ser realizada, procédese á súa notificación mediante anuncio no Boletín Oficial da Provincia e remisión ao taboleiro de edictos do concello do seu último domicilio. Requíreselle aos titulares dos vehículos que figuran no anexo I para que nun prazo de 15 días, contados a partires do día seguinte á data de publicación deste anuncio no BOP, se proceda á retirada do vehículo da vía pública no que se atopa en situación de abandono, tendo sido esta circunstancia notificada de forma infrutuosa nos seus domicilios. Se non procederan os propietarios dos vehículos a súa retirada no prazo concedido (15 días), procederá este Concello á súa retirada e depósito no lugar habilitado ao efecto, ao amparo do previsto no artigo 85 da Lei 18/2009, de 23 de novembro, pola que se modifica o Texto Articulado da Lei sobre Tráfico, Circulación de Vehículos a Motor e Seguridade Vial, aprobado polo Real Decreto Lexislativo 339/1990, de 2 de marzo. A retirada e depósito dos vehículos por parte deste Concello, ademais de orixinar a liquidación de taxas previstas na Ordenanza fiscal reguladora da taxa por actividades e servizos relacionados coa hixiene urbana, pode ser motivo suficiente para a instrución de expediente sancionador, nos termos establecidos na Lei 22/2011, de 28 de xullo, de residuos e solos contaminados. Advírteselle aos propietarios dos vehículos que con independencia de todo o exposto, o abandono de vehículos constitúe unha infracción de carácter administrativo tipificada na lei 22/2011, de 28 de xullo, de residuos e solos contaminados. Este anuncio ten carácter de notificación expresa e individualizada, e o expediente completo estará á disposición dos seus titulares no departamento municipal de secretaría de luns a venres de 9 a 14 horas. Ames, 26 de agosto de 2013 O alcalde Santiago V. Amor Barreiro
03/09/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Expediente 15/951. Modificación estatutos Asociación de Productores Madereiros das Somozas

En cumprimento do disposto no artigo 4º do Real Decreto 873/77, do 22 de abril, e aos efectos previstos no mesmo, faise público o recibo nesta Sección, en data 8 de xullo de 2013, a modificación dos estatutos da organización denominada. “ASOCIACIÓN DE PRODUCTORES DE MADEIRA DAS SOMOZAS” (Expte. Nº 15/951). A modificación afecta aos artigos: 1º), 5º), 7º), 9º), 10º), 13º) e 29º) dos actuais estatutos, xa modificados en data 13 de marzo de 2010. A documentación depositada nesta sección poderá ser examinada por calquera persoa interesada. A Coruña, 21 de agosto de 2013 A XEFA TERRITORIAL Asdo. Mª Pilar Caridad Alonso
03/09/2013 | Administración LocalMunicipal
Culleredo
Economía, Facenda, Réxime Interior
Convocatoria formación de listas de substitución de profesor/a de música (persoal laboral temporal)

Aprobada pola Xunta de Goberno Local de 26/08/2013. Convócanse probas selectivas, polo sistema de concurso de méritos, para a formación da lista de substitución de profesor de música (persoal laboral temporal) na especialidade de guitarra. A presente convocatoria rexerase polas seguintes bases: – Bases xerais para a selección de funcionarios interinos e persoal laboral temporal, mediante listas de substitución, aprobadas pola Xunta de Goberno Local en sesión de 27/02/2012 e publicadas no BOP nº 47 de 08/03/2012. – Bases específicas da convocatoria, aprobadas pola Xunta de Goberno Local en sesión de 26/08/2013, e publicadas na páxina web do Concello (www.culleredo.es) Culleredo, 27 de agosto de 2013 Concelleira de administración local e cultura Edileuza Khaidar Pascual Muerte
03/09/2013 | Administración LocalMunicipal
Boqueixón
Aprobación proxecto modificado n.º 1 de saneamento en Loureda (fase 1)

Na sesión ordinaria da Xunta de Goberno que tivo lugar o día 22 de agosto de 2013, aprobouse o seguinte proxecto: “ Proxecto modificado nº 1 de saneamento en Loureda (Fase 1)” Presuposto: 409.166,61 € O proxecto e demais documentación que integra o expediente quedan expostos ó público, no Concello de Boqueixón, durante vinte días hábiles, que comezarán a contar desde o día seguinte ó desta publicación no BOP, para os efectos de presentación de reclamacións. Boqueixón, 26 de agosto de 2013 O alcalde Jesús Sanjuás Mera
03/09/2013 | Administración LocalMunicipal
Ames
Notificación por edito do tratamento residual de vehículos abandonados

Unha vez intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, ao titular do vehículo que figura no anexo I, procédese á súa notificación mediante anuncio no Boletín Oficial da Provincia e remisión ao taboleiro de edictos do concello do seu último domicilio. Notifícase aos titulares dos vehículos que figuran no anexo I que os seus vehículos foron retirados da vía pública por atoparse en situación de abandono sendo trasladados ao depósito habilitado ao efecto, logo de que os seus titulares fixeran caso omiso ao requirimento de retirada notificado segundo o establecido no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común. Mediante a presente notificación advírteselles que se no prazo de 1 mes desde a súa publicación non proceden a facerse cargo dos seus vehículo, o Concello procederá ao seu traslado a centro autorizado de tratamento de vehículos para a súa posterior destrución e descontaminación, liquidándolle os gastos que poidan xerarse como consecuencia do tratamento do mesmo como residuo (Ordenanza Fiscal Reguladora da taxa por actividades e servizos relacionados coa hixiene urbana). Advírteselle aos propietarios dos vehículos que con independencia de todo o exposto, o abandono de vehículos constitúe unha infracción de carácter administrativo tipificada na lei 22/2011, de 28 de xullo, de residuos e solos contaminados. Este anuncio ten carácter de notificación expresa e individualizada, e o expediente completo estará á disposición dos seus titulares no departamento municipal de secretaría de luns a venres de 9 a 14 horas. Ames, 26 de agosto de 2013 O alcalde Santiago V. Amor Barreiro
03/09/2013 | Administración LocalMunicipal
Pontedeume
Aprobación definitiva expediente modificación de crédito número 19/13. Subexpediente número 03/13 de crédito extraordinario

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 19/13: subexpediente nº 03/13 de crédito extraordinario financiado con baixas por anulación por un importe total de 9.006,39 euros, no orzamento do ano 2009, prorrogado para o ano 2013, aprobado inicialmente polo Pleno, na sesión ordinaria do 31/07/2013, publicado o anuncio de exposición pública no Boletín Oficial da Provincia nº 147 do 05/08/2013, e trascorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas polo presente expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 26 de agosto de 2013 O alcalde Gabriel Torrente Piñeiro
03/09/2013 | Administración LocalMunicipal
Mugardos
Aprobación definitiva das obras de remate das obras de “Urbanización do Plan parcial O Baño”

A Xunta de Goberno Local, na sesión extraordinaria celebrada o día 23.08.2013, aprobou definitivamente a Memoria valorada da adaptación de infraestrutura común de telecomunicacións da urbanización “O Baño”, redactada polo enxeñeiro común de telecomunicacións D. Dragos Constantin Victor German Lecea Casabo, de data 20 de maio de 2013, así como o Proxecto de obras necesarias para recepcionar a urbanización do Plan Parcial de O Baño, segundo proxecto redactado polo arquitecto D. Ghazi Ouled El Jerrari, de data maio de 2013. Contra os acordos de aprobación definitiva da Memoria valorada e do Proxecto arriba indicados, poderase interpor con carácter postestativo e no prazo de un (1) mes, recurso de reposición ante o órgano que o ditou, ou directamente recurso contencioso-administrativo ante o Tribunal Superior de Xustiza de Galicia no prazo de dous (2) meses, de conformidade cos artigos 116 e 117 da Lei 3/1992, de 26 de novembro, de Réxime Xurídico das Administracións Públicas e do Procedemento Administrativo Común. Tamén poderase interpoñer calquera outro que se estime conveniente. Mugardos, 26 de agosto de 2013 O ALCALDE ASDO) XOSÉ FERNÁNDEZ BARCIA
24/09/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de setembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Arteixo (expediente 220/2012) Resolución do 10 de setembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Arteixo (expediente 220/2012)

Resolución do 10 de setembro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Arteixo (expediente IN407A 220/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación C. T. Icona Meicende. Situación: concello de Arteixo. Características técnicas: Centro de transformación non prefabricado, cunha potencia de 630 kVA e unha relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 10 de setembro de 2013. Susana Vázquez Romero Xefa territorial da Coruña
24/09/2013 | Administración LocalMunicipal
Oleiros
Áreas de Cultura, Educación e Deportes
Información pública

A Xunta de Goberno Local, na sesión que tivo lugar o día 9 de setembro de 2013, adoptou os seguintes acordos: Ponse en coñecemento xeral que o citado acordo, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 9 de setembro de 2013 A 1ª Tenente de Alcalde delegada de Economía e Facenda Asdo.: Mª José Varela Neira
24/09/2013 | Administración LocalMunicipal
Santiago de Compostela
Sección Municipal de Contratación
Licitación do servizo de redacción da revisión do Plan especial de protección e rehabilitación da cidade histórica de Santiago de Compostela (PE-1)

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de redacción da revisión do Plan especial de protección e rehabilitación da cidade histórica de Santiago de Compostela (PE-1). REFERENCIA DO EXPEDIENTE: CON/74/2013. TIPO DE LICITACIÓN: 374.545,45 euros. PRAZO DE EXECUCIÓN: establécese un prazo de execución de 30 meses. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, ata o día 25 de outubro de 2013 inclusive. DATA DE ENVÍO DO ANUNCIO Ó DOUE: 16 de setembro de 2013. DOCUMENTACIÓN E INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 16 de setembro de 2013. A ALCALDESA EN FUNCIÓNS Asdo.: Amelia González Brandariz
24/09/2013 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Notificación conxunta para a subsanación de deficiencias no procedemento de subvencións para á rehabilitación de inmobles

Notificación conxunta para subsanación de deficiencias no procedemento de subvención para á rehabilitación de inmobles para os expedientes 106/241/2013, 106/267/2013, 106/280/2013, 106/282/2013,106/233/2013,106/247/2013 e 106/170/2013 En relación cos expedientes de subvención para á rehabilitación de inmobles solicitados por CC. PP. San Rosendo, 34 (expte.106/241/2013), D.ª Delia Terrel Tiscar (expte.106/267/2013), CC. PP. Rafael Alberti, 27 (expte.106/280/2013), CC. PP. Monte das Moas, 15-17 (expte.106/282/2013), CC. PP. Blanco White, 19 (expte.106/233/2013), CC. PP. Avda. Peruleiro, 36 (expte.106/247/2013) e CC. PP. Capitán Juan Varela, 38 (expte.106/170/2013) se informa de que é necesario para poder ter a condición de beneficiarios que se dé cumprida conta dos requisitos dispostos na ordenanza municipal de conservación e rehabilitación de inmobles, na Lei 9/2007, do 13 de xuño de subvencións de Galicia, na Lei 38/2003, do 17 de novembro, xeral de subvencións e R. D. 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións. Por iste motivo se procedeu mediante a práctica de dous intentos a notificar aos seguintes solicitantes para que subsanasen o incumprimento dalgún dos requisitos regulamentados: Ambos intentos tiveron resultandos infructuosos. Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que o interesado proceda a subsanar o incumprimento dos requisitos necesarios para poder ser beneficiario da subvención. Para o coñecemento do contido íntegro do acto deberán dirixirse á Oficina Municipal de Rehabilitación sita na Avda. Alférez Provisional, 3, 15006 (A Coruña). Esta notificación efectúase segundo co estabrecido no 59.5 da Lei 30/1992, do 26 de novembro, do réxime xuridico das administracións públicas e do procedemento administrativo común. Se comunica ás interesadas que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días, que contarán a partir do día seguinte o da notificación, e indicámoslles que se non o fai, teríamola por desistida da súa petición previa resolución e procederíase ao arquivo do seu expediente. A Coruña, 16 de setembro de 2013. O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO Asdo.: Martín Fernández Prado
24/09/2013 | Administración LocalMunicipal
Arteixo
Urbanismo
Prazo de audiencia no expediente OE 60/12 DU, á entidade EXINOR SL

Expte.: OE 60/12 DU Refª.: PF/mtrn Tentada a notificación dos actos á entidade que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - EXINOR SL, con último enderezo no Concello de Arteixo. Que foi dictada providencia pola alcaldía do Concello de Arteixo, no día 28 de maio de 2013, na que se dispón o seguinte: Primeiro.- Tramitar orde de execución contra EXINOR, S. L. na sua condición de propietaria do predio (referencia catastral 3578901NH4937N) situado na rua Juan de Juni e Pedro Berruguete, Pastoriza, Arteixo para o cumprimento do disposto nos informes dos servizos técnicos medioambientais e dos servizos técnicos municipais de data 2 de novembro de 2012 e 15 de maio de 2013, respectivamente, antes expostos. Segundo.- Poñer de manifesto a interesada o procedemento incoado para que durante o prazo de DEZ DIAS poida alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro.- Comunicar que os interesados no procedemento que coñezan datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto.- Comunicar a interesada que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, de 26 de novembro, de réxime xurídico das administracións públicas e do procedemento administrativo común) Arteixo, 28 de maio de 2013” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 11 de setembro de 2013 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo
24/09/2013 | Administración LocalMunicipal
Cerceda
Intervención
Padrón auga e alcantarillado 2º trimestre 2013

Mediante decreto da alcaldía de data 16/09/2013, aprobouse o padrón da taxa municipal de suministro de auga e servizo de sumidoiro, correspondente ao segundo trimestre de 2013, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- De reposición, perante a alcaldía deste Concello no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.-Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.-Poderá interporse calquera outro recurso que os interesados consideren oportuno. Cerceda, 16 de setembro de 2013 O alcalde Asdo.: José García Liñares.
24/09/2013 | Administración LocalMunicipal
Boimorto
Licenza de actividade

Solicitando desta Alcaldía D. Jorge Aitor Stefanita Fernandez de Gobeo Techeres, licenza municipal para construción dun establo de vacún de leite trabado, sala de muxido, leitería e oficiñas a situar en Cabana - Buazo, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo –que comezará a contarse desde o día seguinte ó da última inserción do presente edicto no Boletín Oficial da Provincia ou no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Boimorto, 17 de setembro de 2013 O alcalde Asdo.- José Ignacio Portos Vázquez
24/09/2013 | Administración LocalMunicipal
Oroso
Conta xeral 2012

O 19/09/2013 a Comisión informativa especial de contas, facenda e patrimonio informou a Conta xeral correspondente ao exercicio 2012. Ábrese un período de exposición pública do expediente por un prazo de quince días durante os cales e oito máis, os que se estimen interesados poderán presentar as reclamacións, reparos ou observacións que teñan por convenientes (artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais). Oroso, 19 de setembro de 2013 O alcalde, Manuel Mirás Franqueira
24/09/2013 | Administración LocalMunicipal
Noia
Secretaría
Aprobación inicial da modificación da Ordenanza municipal do servizo de axuda no fogar

Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Noia en sesión realizada o 16 de setembro de 2013 aprobou inicialmente a modificación da Ordenanza municipal do servizo de axuda no fogar. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Noia, en horario de 8,30 a 14,00 horas, e presentar as reclamacións e suxestións que estimen oportunas. Noia, 17 de setembro de 2013 O alcalde, Asdo. Rafael García Guerrero
24/09/2013 | Administración LocalMunicipal
Porto do Son
Aprobación inicial de ordenanza municipal

O Pleno do Concello de Porto do Son, na súa sesión ordinaria do 5 de setembro de 2013, resolveu aprobar inicialmente a Ordenanza reguladora da bolsa de emprego do Concello de Porto do Son. De conformidade co previsto no art.49 da Lei 7/1985, do 2 de abril, reguladora das bases do réxime local, sométese a información pública o expediente polo prazo de trinta días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados e axentes que poidan resultar afectados pola aprobación desa norma poidan presentar as reclamacións e facer as suxestións que estimen pertinentes. Transcorrido o prazo sen terse presentado alegacións entenderase definitivamente adoptado o acordo. Porto do Son, 13 de setembro de 2013. O Alcalde- Presidente, Asdo. José Luis Oujo Pouso
24/09/2013 | Administración LocalMunicipal
Santa Comba
Solicitude de licenza municipal de M. Ángel Martínez Mata para café bar-restaurante

Solicitando desta alcaldía MANUEL ÁNGEL MARTÍNEZ MATA licenza municipal para a actividade de café bar-restaurante na Avenida do Brasil, nº 5.-baixo de Santa Comba, conforme á redistribución de espacios proxectada na “memoria técnica para redistribución de café bar-restaurante”, redactada polo arquitecto técnico Katiuscia Lucia Magdalena Machimbarrena Campillo, de data maio de 2013, en cumprimento do disposto no artigo 36 do Regulamento Xeral de Policía de Espectáculos Públicos e Actividades Recreativas (Real Decreto 2186/1982, do 27 de agosto), sométese a información pública por un período de dez (10) días hábiles para que as persoas que se consideren afectadas dalgún xeito pola actividade poidan formular por escrito as reclamacións ou observacións que se consideren oportunas. O expediente pode consultarse durante as horas de oficina na secretaría deste concello, onde se encontra de manifesto. Santa Comba, 11 de setembro de 2013. O alcalde, Antonio Manuel Landeira Gallardo.
24/09/2013 | Administración LocalMunicipal
Curtis
Adxudicación e formalización de contrato

PUBLICIDADE DE ADXUDICACIÓN E FORMALIZACIÓN DE CONTRATO En cumprimento do disposto no artigo 154 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a formalización do seguinte contrato: OBRA: rehabilitación do baixo cuberta da casa do Concello. PROCEDEMENTO: negociado sen publicidade. IMPORTE DE ADXUDICACIÓN: 121.000 €, IVE incluído. ADXUDICATARIO: Vayre Coruña, S. L. DATA DE ADXUDICACIÓN: 29/08/2013. DATA DE FORMALIZACIÓN: 02/09/2013. Teixeiro, 11 de setembro de 2013. O alcalde Javier Francisco Caínzos Vázquez
24/09/2013 | Administración LocalMunicipal
Camariñas
Delegación de funcións da Alcaldía o día 17 de setembro de 2013

Por ausentarme da Alcaldía o día 17 de setembro de 2013, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 17 de setembro de 2013 na 1ª tenente de alcalde, Dna. Fabio Madaula Aghajanyan. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 16 de setembro de 2013 O Alcalde, Asdo.: Manuel Valeriano Alonso de León.